זעזוע בקרב עם מקדשי שביעי: בג"ץ התיר חוקית חילול כבוד השבת | JDN - חדשות
דוד גולדברג 26.10.2017 11:31
נשיאת בית המשפט העליון, מרים נאור, הקריאה הבוקר (חמישי) את החלטת בג"ץ בדיון הנוסף בסוגיית פתיחת חנויות ומרכולים בשבת. על פי ההכרעה, חוק העזר של עיריית תל אביב, לפיו תותר פתיחתם של מספר מצומצם של בתי עסק ומרכולים במספר מוקדים בעיר בשבת, יאושר למרות דחייתו על ידי שר הפנים אריה דרעי.
יו"ר סיעת יהדות התורה, ח"כ מנחם אליעזר מוזס מסר בתגובה: "אינני מופתע כלל מהחלטת בגץ בראשות הנשיאה נאור, והיא תואמת את האג'נדה הקבועה של בית המשפט לפסוק נגד כל דבר הקשור למסורת, לדת וליהדות. אני חש כאב עמוק וצער על בזיון השבת שיהודים בכל הדורות מסרו נפשם עליה, ובטוחני שגם הורי הוריה של השופטת נאור בכללם. חבל מאוד שזה סמל הפרידה שלה מכס השיפוט. סיעת יהדות התורה תפעל לתיקון הענין בחקיקה".
יו"ר סיעת ש"ס, ח"כ יואב בן צור אמר כי "החלטת בג"צ היא החלטה כואבת ואיננה מתכתבת עם הצביון היהודי של מדינת ישראל כמדינה יהודית דמוקרטית. יתרה מכך, משמעות הפעלת המרכולים פוגעת קודם כל בשכבות החלשות, במנקים, בקופאים, בשליחים ובעובדים שיואלצו לעבוד בשבת בחסות המעסיקים שימשיכו ליהנות מהשבת ולתת הוראות בשלט רחוק. כאנשי ציבור המחויבים לשמירה כל צביונה היהודי ורווחתן של השכבות החלשות נקדם חקיקה ברורה שתוביל לסגירת המרכולים ככלל יסוד במדינת ישראל".
ח"כ משה גפני, יו"ר וועדת הכספים אמר: "בית המשפט העליון פשוט מנותק מהעם, השופטים פוגעים בדרך קבע בתורה הקדושה ובמסורת העם היהודי, כל פסקיהם מבוססים על עידוד חילול שבת ופגיעה בציבור המסורתי שומר השבת, לפגוע ברגשותיו מצפונו ופרנסתו. על פי ההסכם הקואליציוני נביא ביום ראשון את התיקון לחוק, ומה שבית המשפט קלקל אנחנו נתקן כדי לשמר את ישראל כמדינה יהודית ודמוקרטית".
ח"כ ישראל אייכלר הגיב בחריפות באומרו כי "ההצגה הקבועה של השופטים הפורשים עלתה שוב הבוקר מעל בימת התקשורת. זה כבר הפך למסורת, שופט או שופטת מסיימים את כהונתם והם מחפשים כותרת הגונה שתשאיר אותם בהיכל התהילה המזוייף. עלינו לומר לשופטים את האמת בפנים: הדרך הנואשת בה אתם נתפסים בשארית הכח בשאריות הרייטיניג שנשלחות לעברכם על ידי התקשורת, אינה מוסיפה לכם כבוד.
"הציבור חכם ואינטלגנטי הרבה יותר ממה שאתם חושבים. האזרחים רואים את ההתנהלות הזו ומבינים את משמעותה היח"צנית, זה לא מוסיף תמיכה למעמדו הירוד גם ככה של בית המשפט העליון. העובדה שפסיקות הרייטינג הללו הן תמיד בסוגיות הנוגעות לדת ולטשטוש צביונה היהודי של המדינה, רק מוכיחה כמה הייאוש משחק תפקיד משמעותי בתהליך הזה. אלו לא פסיקות, אלו הצגות.
"שופטים נכבדים, דעו, הזיכרון היחיד שאתם משאירים הוא גיחוך ומבוכה. אתם תשאו באחריות לדם הרע שאתם שופכים על מדורת מלחמת התרבות שתשרוף את כל החוטים המקשרים את החברה הישראלית. זכרונכם ישאר לדראון עולם, כעריצים שניסו לחסל את תורת ישראל. אתם תיעלמו בתהום הנשיה של אויבי היהדות בכל הדורות, והיהדות הנאמנה תחיה לנצח נצחים".
ח"כ אורי מקלב אמר כי "יהיה חוק עוקף בג"ץ ולא בג"ץ עוקף שבת, בית המשפט מנסה לעקוף את תורת ישראל, ולשנות את מהות ותכלית שבת קודש, זוהי פרשנות עקומה שאינה מתאימה לתכלית החוק ולכוונת המחוקק, התחרות הקולקלת בין השופטים בשאלה מי יותר קיצוני מובילה אותם לפסיקות אבסורדיות והזויות, פסיקות אילו שומטות את הבסיס הציבורי עליו הם יושבים, השבת לא תהיה מוחלשת – הבג"ץ הוא זה שנחלש".
בתוך כך, חברי סיעת יהדות התורה החליטו להעלות לדיון בכנסת את הצעת החוק לתיקון פקודת העיריות (חובת אישור חוקי עזר שעניינם ימי המנוחה על ידי שר הפנים), התשע"ז – 2017, המחייבת אישור שר הפנים לכל היתר של רשות מקומית לפתיחת עסקים השבת.
מאמר קודםהלכה יומית: כך לא נשכח להוסיף "ותן טל ומטר"
המאמר הבאנינו של מרן הגר"ע יוסף וצאצא למרן הגר"ע עטייה נכנס לעול המצוות
אֵין יוֹצֵא וְאֵין בָּא: אלפי שוטרים וכוחות מג"ב שומרים על הסגר בבני ברק • תיעוד
בין האפידמיולוגיה לכיסאולוגיה – הממשלה מנותקת / יוסף טיקוצ'ינסקי
מערכת JDN 03.04.2020 08:45
26/10/2017 מתעניין
תחזקנה ידיכם של הני שלוחי דרבנן השומרים על גחלת היהדות הנאמנה במסירות נפש יום ולילה לא ישבותו. כה לחי.
26/10/2017 שאול
אני לא מבין מה ההפתעה הרי זה ידועה שבגץ דמולני הרי זה מה שהשרה שקד מנסה לעשות פשות חייב להפוך את שילטון הבגץ האילטיסיטי שמואלני מובהק למשהו שיכלול את מיגוון האוכלוסיה חייב לחוקק חוק שיחזיר לניבחרי הציבור את השליטה אחרת הם כמו מופע של בובות ממריונטה. חד וחלקף
26/10/2017 בן
"מרים" "נאור"
26/10/2017 זלמן
והיו דראון עולם 'בדראון 'מרומז המילה נאור וד'ל ליכא מידי דלא רמיזא באורייתא
26/10/2017 אבי עובדיה
שבבני ברק יפתחו חנויות ביום הזכרון בטענה שכל רשות מקומית עושה כבתוך שלה! האם זהיעבור
26/10/2017 קריאה לחברי הכנסת
תבטלו כבר את המוסד המטופש הזה, רק צרות הם עושים.
26/10/2017 ארי
שופטי העליון השתבשה עליהם דעתם
כשהם רואים שהם מנוהלים בידי ראש ממשלה נחקר ומושחת
ולכן רואים פסיקות חמורות כאלו נגד השבת
ויכול להיות גם שהם משלמים לביבי או שביבי משלם להם
יש כאן קשר ברור של 'הון ושלטון' ושל 'משפט ומספח'